# HD 141569

HD 141569 és una estrella de seqüència tipus-B a aproximadament 320 anys llum, i se situa a la Constel·lació de la Balança. La primera estrella té dues companyes nanes roges que s'orbiten entre si en uns 9 segons d'arc. L'any 1999 es va descobrir un disc protoplanetari al voltant de l'estrella. S'ha especulat des llavors la possibilitat que s'estigui formant un planeta extrasolar al voltant del disc protoplanetari. HD 141569 té, aproximadament, 5 milions d'anys i la seva temperatura és de 10,500 K.

## Sistema planetari

Al gener del 1999, la NASA anuncià l'existència d'un disc protoplanetari al voltant d'HD 141569. El Telescopi Espacial Hubble demostrà que el disc venia en dues parts, interior i exterior.
El vast disc fa 13 vegades el diàmetre de l'òrbita de Neptú. La vora interior del clavill se situa a 21 milions de milles de l'estrella. L'escletxa és relativament estreta, i s'ubica a aproximadament a mig camí entre les vores interior i exterior del disc. Tot i que ja és una estrella completament desenvolupada, HD 141569 n'és una rel·lativament jove. De fet, hom calcula que ha passat només per un 1% de la seva vida com a estrella estable. HD 141569 és gairebé 3 vegades més massiva i 22 vegades més brillant que el Sol.
HD 141569 s'identificà per primer cop l'any 1986, sent considerada una font que podria tenir un disc protoplanetari. L'estrella fou localitzada pel telescopi Infrared Astronomical Satellite (IRAS). I la radiació tèrmica emesa per HD 141569 fou captada per l'Observatori W. M. Keck al juny del 2015.

### Possible planeta

L'escletxa en el disc protoplanetari fa concloure que és probable que s'estiga formant un proplaneta al voltant de la estrella. El planeta podria anar impactant amb la pols i les roques mentre gira al voltant de la seva estrella, o la gravetat del planeta podria colpejar la pols d'una part del disc.

## Referències

* 1 2 3 Christopher J. Corbally «The Discovery of λ Bootis Stars: The Southern Survey I». Astronomical Journal, 1, 7-2017. DOI: 10.3847/1538-3881/AA6D5E.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Michael W. McElwain «Characterization of Dusty Debris Disks: The IRAS and Hipparcos Catalogs» (en anglès). Astrophysical Journal, 2, 10-05-2007, pàg. 1556-1571. DOI: 10.1086/509912.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 4 5 Bruno Merín «Study of the properties and spectral energy distributions of the Herbig AeBe stars HD 34282 and HD 141569» (en anglès). Astronomy and Astrophysics, 1, 23-04-2004, pàg. 301–318. DOI: 10.1051/0004-6361:20034561.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Planetary systems pàg. 51
* ↑ Planetary Systems, pàg. 50
* 1 2 «Hubble Views of Dust Disks and Rings Surrounding Young Stars Yield Clues». Hubble Space Telescope. NASA, 08-01-1999. [Consulta: 13 juliol 2008].

## Enllaços externs

* «Hubble Views of Dust Disks and Rings Surrounding Young Stars Yield Clues». Hubble Space Telescope. NASA, 08-01-1999. [Consulta: 13 juliol 2008].
* Weinberge. Stellar Companions and the Age of HD 141569 and its Circumstellar Disk.